**Informasjonsbrev mars 2019**

* NÅ! Nå er det ikke lenge igjen før vi kan skru på vannet - forhåpentligvis! Søppelcontainere er bestilt fra 1. april, så kryss fingre for at vi har sett den siste snøen :)

* Hvis noen går i tanker om å selge hytta si, så er siste frist for å gi beskjed henholdsvis 1.mai og 1.august. Styret har nylig vurdert å endre datoene, men beholder disse.

* Planleggingen av Solvang-dagene 2019 er allerede i gang, og den sammensatte Solvang-dagene-komiteen hadde sitt første møte i februar. Årets dager blir l**ørdag 31. august og søndag 1. september**

* Det jobbes forløpende med planene for både lekeplassen og ny cafe, men ingen store nyheter akkurat nå🙂 Det samme gjelder for planene med mer belysning, og ny ordning for parkeringsplassen vår.

* Det er en rekke møter i “koloniorganisasjonen” fremover:
* **16. og 17.mars** er det landsmøte i Norsk kolonihageforbund. Styreleder Kristin Standal og styremedlem Torild Olufsen møter som delegater fra avdeling 4, mens kasserer Mona Ombustvedt møter søndag som observatør.
* **27.mars** er det Oslokretsens årsmøte. Kolonist Per Rekdal er valgt av årsmøtet som avdeling 4s (vara)representant dit, og stiller sammen med styreleder Kristin.
* **23.mai** er det Felles årsmøte for Solvang Kolonihager. Der kan avdeling 4 stille med fire delegater. Per Rekdal og Marina Heyerdahl er valgt til dette, og stiller sammen med styreleder og nestleder Heidi Vestala. Det er på dette møtet at nye, reviderte byggforskrifter skal vedtas, blant annet. [https://www.solvangregler.no/2019/frister-felles-arsmote-2019/](https://eur01.safelinks.protection.outlook.com/?url=https%3A%2F%2Fwww.solvangregler.no%2F2019%2Ffrister-felles-arsmote-2019%2F&data=01%7C01%7Ctrine.brathen%40nrk.no%7Cf593371cae354563c2e408d6a85945a4%7C9d2ac018e8434e149e2b4e0ddac75450%7C1&sdata=5Q%2FhQ4wJPLkNyrlDcNfvKuUOAA3yRcRun6QadVGSX38%3D&reserved=0" \t "_blank)
* **Minner også om vårt eget Ekstraordinært årsmøte/vårmøte lørdag 4.mai, på Felleshuset**

* Denne sesongens spennende nyvinning blir jo bikubene som entusiastiske kolonister skal i gang med! Noen sendes på kurs, og skal lære opp de andre. Er du interessert i å bli med i bie-gjengen, ta kontakt med Sjur Hansen, eller styret - så skal vi formidle kontakt.
* Det vi alle kan bidra med, er å plante insektvennlig i hagene våre! Se på nettstedet blomstermeny.no for å bli inspirert til å velge planter til din egen hage som er gode nektar- og pollenkilder for insekter. Hva med å sette av et lite område i hagen nettopp til dette?

* Disse informasjonsbrevene skrives etter styremøtene, som er to ganger i måneden i sesongen og en gang i måneden utenfor sesong. Brevene legges på nettsiden vår [solvang4.no](http://solvang4.no/), og det blir hver gang lagt en lenke til brevet på Facebook-gruppen Solvang4-folk, og fra i år kommer vi også til å henge opp brevene på tavlene i sesongen. Trenger noen hjelp til å finne frem, så si fra til styret!